open-index/open-wikipedia-markdown huggingface dataset:
Helgerud kirke

**Helgerud kirke** er en arbeidskirke fra 1982 på Gjettum i Bærum kommune i Oslo bispedømme. Den er hovedkirke i Helgerud menighet, opprettet i 1976 ved at det tidligere Vestre Bærum prestegjeld ble delt i de tre nye menighetene Bryn, Helgerud og Tanum kirke. Helgerud menighet omfatter det sentrale området fra Sandvika sentrum mot Valler, Dønski, Rud, Gjettum, Hauger og til Kolsås.

Helgerud kirke er bygget i rød tegl og er tegnet av arkitekt Harald Hille. Kirken ble innviet i mars 1982 av daværende biskop Andreas Aarflot. Kirken ligger på et lite høydedrag ovenfor Sandvika like ved Bærum sykehus og med Kolsåstoppen i nordøst. Ved tilkopling av kirkesal og menighetssal har kirken på det meste 650 sitteplasser. I tårnfoten finnes et mindre kapell, i hovedetasjen finnes for øvrig en egen kirkestue samt kjøkken og sakristi. En separat kontoravdeling er bygget sammen med hovedbygningen. I underetasjen finnes barne- og ungdomsavdeling samt barnehage.

Kirkerommet har et kvadratisk grunnplan med diagonal akse og avsneiede hjørner, slik at rommet danner en tilnræmet avrundet form. Interiøret er malt i hvitt.

Det sentrale kunstverk i kirken er det vevede alterteppet *Jul, påske, pinse* av billedkunstneren Håkon Stenstadvold og vevet av Synnøve Thorne. Billedteppet var produsert flere år før kirken ble oppført, men det var Stenstavolds ønske at det skulle henge i den planlagte Helgerud kirke. Billedteppet ble derfor retningsgivende for utformingen av kirkerommet.

Kirken har et stort orgel med plass til 36 stemmer, der foreløpig bare første byggetrinn med 29 stemmer er fullført. Orgelet er bygget av orgelbyggeren Eystein Gangfløt i Fredrikstad og er det største orgel denne orgelbyggeren leverte. Ansvarlig for intonasjon var Jan Ryde. Orgelet har bl.a. horisontale spanske trompeter i fasaden (Toledotrompet 8'). Orgelet markerte ved innvielsen i september 1982 et gjennombrudd for en ny, kvalitetsorientert æra i norsk orgelbygging og med påvirkning fra romantiske klangidealer. Kirken og orgelet er mye benyttet til konserter og plateopptak.

## Prester i Helgerud menighet siden 1976
* Finn Holmqvist, sokneprest 
* Gunnar Neegaard, res.kap.
* Øivind Skjerve, res. kap.
* Sindre Eide, sokneprest
* Jan Korssjøen, kapellan
* Øyvind Kvarstein, sokneprest
* Torill Rojahn Søby, kapellan
* Ånund Hardang, sokneprest
*Margrete Telhaug, kapellan

## Kantorer ved Helgerud kirke siden 1976
* Bergljot Sanden
* Olav Rune Ekeland Bastrup, 1977–1988
* Iver Kleive
*Tim Stern

## Referanser


## Eksterne lenker
* Helgerud menighets nettside
* 
*
Jømna

**Jømna** er ei bygd i Elverum kommune i Innlandet fylke. Den ligger på østbredden av Glåma, ca. 15 kilometer sørøst for Elverum sentrum. Bygda har navn etter elva Jømna som munner ut i Glåma like ved.  og Solørbanen passerer gjennom bygda.

## Næringsliv og kulturaktivieter
Det er fortsatt mange arbeidsplasser ved Jømna selv om Elverum har mistet mange industriarbeidsplasser de siste årene. I 2006 gikk campingvognprodusenten Bjølseth Caravan AS konkurs på Jømna etter 52 års drift. Det er fortsatt drift i lokalene etter denne bedriften under Jømna Næringshage.  

Den største arbeidsplassen på Jømna er dørprodusenten Jømna Brug. 

Jømna Caravanverksted og deler AS har eget verksted for alle typer reparasjoner, salg av deler til campingvogner og har 5 fast ansatte. De holder til i det tidligere og gamle serviceavdelingen etter Bjølseth Caravan AS som ble etablert i 2006 av de som har jobbet på Bjølseth siden 1965.

Thomas Tivoli AS har sitt lager av karusellapparater, service og verksted her.

De senere år er Elsmofestivalen blitt etablert som minnespel etter den tidligere norgesmester i torader Johan Elsmo.

## Historie
Kverndalen bruk ble etablert i 1875 av Christian Østmo, ble solgt på tvangsauksjon i 1893 og ble senere solgt til et Oslo-firma som dannet industribedriften til Jømna Brug som fortsatt er en viktig hjørnesteinsbedrift for Elverum kommune

Tidligere fantes det to butikker på Jømna. Samvirkelaget som idag blir drevet med brukt og antikviteter ble lagt ned i 1999 og Trosterud som brant ned til grunnen 10. oktober 2009. Disse to er nedlagt.

Foreningen Jømnvang er bygdas samfunnshus.

Det fantes også tidligere et sagbruk, Lømo Sagbruk, men dette brant ned på slutten av 1980-tallet.

Bjølseth Caravan var den siste norske campingvognfabrikken i landet som ble etablert i 1954, men som gikk konkurs i 2006.

## Kilder
* Jømna Næringshage
* Hjemmesiden til Jømna Caravan
* NRK Hedmark
* Hjemmesiden til Jømna Brug
* Østlendingen om Kverndalen
* Elsmofestivalen
* Årbok for Elverum 1990, Kari Lintoft ISBN 82-991342-4-2
Jar kirke

**Jar kirke** er en kirke konstruert i en rektangulær form, fra 1961 i Bærum kommune, Akershus fylke.

Byggverket er i tegl og har 460 plasser.

## Referanser


## Eksterne lenker
* Jar kirke i «Norges kirker»
* Jar menighets nettsted
* 
* 

Fil:Jar kirke 20080601-4.jpg|Støpul ved kirken
Fil:Jar kirke.jpg|Interiør (1962)
London Missionary Society

**London Missionary Society** var et overkonfesjonelt protestantisk misjonsselskap organisert i England i 1795 som **The Missionary Society** (tilføyelsen av **London** skjedde ved navneendring i 1828). De som stod bak, var lavkirkelige anglikanere og nonkonformister, for det meste kongregasjonalistiske i kirkesyn. De konsentrerte seg om øyene i Stillehavet og om Afrika, men hadde et lite nærvær i Kina allerede i 1807 som skulle utvides vesentlig fra 1850-årene.

Blant LMS' misjonærer i Afrika kan nevnes John Philip og David Livingstone, som forsøkte å forsvare de innfødtes interesser mot innflytterne. I Guyana og Karibia engasjerte LMS-misjonærene seg i kamp mot slaveriet. 

I Kina ble LMS et av de største protestantiske misjonsselskaper.

På 1800-tallet var antallet misjonærer i dets tjeneste på det meste på om lag 200 verden rundt. 

## Litteratur
* Tom Hiney: *On the Missionary Trail – a Journey through Polynesia, Asia, and Africa with the London Missionary Society*. Atlantic Monthly Press, Boston, 2000, ISBN 978-0871138231

## Eksterne lenker
*
Lommedalen kirke

**Lommedalen kirke** er en kirke konstruert i en rektangulær form, fra 1995 i Lommedalen i Bærum kommune, Akershus fylke. Kirketomt ble valgt slik at det ble nærhet til de store nye boligfeltene som ble etablert. Kirken ble videre strategisk plassert som et knutepunkt mellom Lommedalen og Bærums Verk. Høsten 1994 ble grunnarbeidene startet, og grunnstein ble lagt ned av biskop Andreas Aarflot. Kirken ble innviet 3. desember 1995.

Menigheten er arbeidsplass for 11 ansatte: Kirkeforvalter/daglig leder, sokneprest, kapellan, kantor, to menighetspedagoger, barnekoordinator, kirketjener, bandleder, ungdomsarbeider og sekretær.

Kirken ble originalt bygget uten orgel. 4 år og 1 million kroner i egenfinansiering senere var orgelet i 1999 ferdig montert og klart til bruk.

Byggverket er i betong og har 700 plasser. I kjelleren har menigheten et band-rom og lydstudio som leies ut gratis til ungdom, samt en nyoppusset ungdomskjeller og kjøkken (2020) som benyttes av Lommedalen Ten Sing, og leies ut til f.eks barnebursdager.

Lommedalen kirke ble brukt under innspillingen til Ravi og DJ Løv og The Monroes' musikkvideo-innspilling av sangen «Tsjeriåu».

Menighetens visjon er "En åpen dør - inn til det hellige og ut til mennesker".

Lommedalen menighet har et stort og aktivt barne- og ungdomsarbeid, og arrangerer ukentlig babysang/babygym, barnekoret Glamigos og TweenStars, søndagsskole, Ten Sing, Speidersamlinger og konfirmant-undervisning i sesong.

Menigheten har omtrent 105 konfirmanter hvert år, fordelt på 3 konfirmasjons-linjer: Vinterleir, Miks-konfirmasjon, Sommerleir. Det tilbys også Tilrettelagt-konfirmasjon i samarbeid med de andre menighetene i Bærum.

Det gjennomføres konfirmasjonsgudstjenester både i starten av mai og september. I etterkant av fullført konfirmasjonstiden tilbys konfirmantene å delta på lederkurs for å være med videre i arbeidet, da som konfirmasjonsleder.

Menigheten har en lokal trosopplæringsplan med tiltak/tilbud for hver aldersgruppe fra 0-18 år-

Lommedalen gravlund (en urnelund) åpnet i 2013. Den består av 500 ordinære urnegraver og 1000 graver i minnelund.

## Referanser


## Eksterne lenker
* Lille Frøen Arkitekter om kirken 
* 
* Lommedalen menighet
Wilf McGuinness

**Wilf McGuinness** (født 25. oktober 1937 i Manchester i England) var en engelsk fotballspiller og trener som spilte to landskamper for England. Han er mest kjent for å ha overtatt for sir Matt Busby som manager i Manchester United. Hans sønn, Paul McGuinness, har vært lagleder for U-18-laget til United og nestleder i deres ungdomsakademi for aldersgruppen 17 til 21 år. 
## Managerkarriere

## Referanser


## Eksterne lenker
*
Eiksmarka kirke

**Eiksmarka kirke** (tidligere **Grinilund kirke**) er en langkirke fra 2014 på  Eiksmarka i Bærum kommune, Akershus fylke. En kirke oppført i 1959 ble revet i 2013 og ny kirke oppført med vigsling 23.&nbsp;mars 2014. Navnet ble endret fra Grinilund kirke til Eiksmarka kirke i desember 2018.

Byggverket er i betong og tre og har 340 plasser. Altertavlen er laget av Tor Lindrupsen.

## Referanser


## Eksterne lenker
* Eiksmarka menighet 
*  (om kirken fra 1959, som ble revet i 2013)
* 
* Budstikka om ny Grinilund kirke
Warren Burger

**Warren Earl Burger** (født 17. september 1907 i Saint Paul i  Minnesota i USA, død 25. juni 1995 i Washington, DC) var justituarius for Den amerikanske høyesterett fra 1969 til 1986. I hans embedstid ble det felt viktige dommer vedrørende abort, dødsstraff og likestilling. Hans etterfølger var William H. Rehnquist.

Burger ble i 1988 tildelt Presidentens frihetsmedalje.

## Referanser
Occaneechi

**Occaneechi** er en liten indianerstamme som tradisjonelt har holdt til i grenseområdene mellom Nord-Carolina og Virginia i USA, i Piedmont-området. Den er beslektet med stammene saponi, tutelo og monacan.

## Referanser


## Litteratur
* Demallie, Raymond J. "Tutelo and Neighboring Groups." Sturtevant, William C., general editor and Raymond D. Fogelson, volume editor. *Handbook of North American Indians: Southeast*. Volume 14. Washington DC: Smithsonian Institution, 2004. .
*  
* Lerch, Patricia B. "Indians of the Carolinas Since 1900." Sturtevant, William C., general editor and Raymond D. Fogelson, volume editor. *Handbook of North American Indians: Southeast*. Volume 14. Washington DC: Smithsonian Institution, 2004. .
David Souter

**David Hackett Souter** (1939–2025) var en amerikansk jurist som fra 1990 til 2009 var dommer ved USAs føderale høyesterett. Sammen med John Paul Stevens, Ruth Bader Ginsburg og Stephen Breyer ble han ansett for å tilhøre domstolens venstrefløy. 

Den 1. mai 2009 bekreftet Souter overfor Obama-administrasjonen at han ville fratre som dommer i høyesterett ved utløpet av den daværende domstolstermin i juni 2009. Souter ble etterfulgt som høyesterettsdommer av Sonia Sotomayor.

## Referanser


## Eksterne lenker
* Biografi (PDF), engelsk
Østerås kirke

**Østerås kirke** er en arbeidskirke fra 1974 i Bærum kommune, Akershus fylke.

Byggverket er i tegl og har 690 plasser.

Det ble avholdt en arkitektkonkurranse i forbindelse med kirkeprosjektet, og ved innleveringsfristens utløp 15. februar 1971 var det kom inn i alt 47 utkast. I spørsmålet om hvilket prosjekt som skulle innstilles, delte juryen seg i to fraksjoner. Flertallet gikk inn for prosjekt "Jubilate Deo" utarbeidet av Arkitetektene Ashish Krishna og Viggo Kippernes.

Østerås kirke er tenkt og planlagt som en arbeidskirke. Fleksibilitet i videste forstand har vært en hovedtanke ved utformingen. De to menighetssalene kan benyttes uavhengig av hverandre, utnyttes på forskjellige måter og også tilknyttes til kirkerommet slik at 690 mennesker kan samles. I underetasjen er det barnehage som har separat adkomst i terrengnivå. I tillegg er det rom for ungdomsarbeid, speidere og søndagsskole. Klokketårnet har fått sin plassering på den eksisterende kolle, hvor den på en beskjeden og avdempet måte forteller om kirkens eksistens.

## Referanser


## Litteratur
* 

## Eksterne lenker
* 
* 
* Østerås menighet
Snarøya kirke

**Snarøya kirke** er en arbeidskirke konstruert i en rektangulær form, fra 1968 i Bærum kommune, Akershus fylke.

Kirkens adresse er Snarøyveien 126. Byggverket er i betong og har 250 plasser. Prekestolen er laget i betong. Snarøya kirke v/arkitektene Odd Østbye og Harald Hille ble tildelt arkitekturprisen Betongtavlen for 1985.

## Referanser


## Kilder
* 
* 
* 

## Eksterne lenker
* 
* 
* Fornebulandet menighet


Fil:Snarøya kirke DEX T 2358 011.jpg|Interiør
Fil:Snarøya kirke south wall.JPG|Sydveggen i september
China Open (snooker)

**China Open** er en profesjonell snookerturering. Den er en av de syv rankingtuneringene. Turneringa spilles i Beijing University Students Gymnasium, Haidian-distriktet, Beijing i mars. Den er den siste turneringa før verdensmesterskapet som er i april. 

## Vinnere
Mandal Borgerskole

**Mandal Borgerskole** var en privat skole drevet av Carsten Klingenberg Ross fra ca. 1828. Den ble kommunal i 1839. Fra 1844-1847 var Aasmund Olavsson Vinje knyttet til skolen som timelærer. Skolen holdt i mange år til i Ross sin privatbolig, den senere Reymertgården i byens sentrum. Borgerskolen ble i 1876 omgjort til en middelskole.

## Referanser
Jeffersonmonumentet

**Jeffersonmonumentet** er en tempellignende bygning i Washington, DC i USA, oppført til minne om landets tredje president, Thomas Jefferson. Byggingen begynte i 1930-årene og monumentet stod ferdig i 1943, passende til 200-års jubileet for Jeffersons fødsel. 

Sør for monumentet ligger East Potomac Park.

## Referanser


## Eksterne lenker
*
Hellissandur

**Hellissandur** er et tettsted på nordkysten av Snæfellsnes på Island. Det har om lag 535 innbyggere (med nabostedet Rif) og ligger i kommunen Snæfellsbær. Innbyggerne lever av fiskeindustrien. Like ved ligger en radiomast med en høyde på 412 meter.

## Referanser


## Eksterne lenker
*
Feiring kirke

**Feiring kirke** er en langkirke fra 1875 i Eidsvoll kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i tømmer og kirken har 200 sitteplasser.

Kirken har inventargjenstander frra tidligere kirker, hvorav altertavle og orekestol er fra henholdsvis tidlig 1600-tall og 1693. I 1895 til 1925 ble det brukt en altertavle med en kopi av Adolph Tidemands bilde *Oppstandelsen* fra Bragernes kirke.

Adkomst til stedet er via Rv33. Det er kirkegård ved kirken.

## Referanser


## Litteratur
* 
* 
* Feiring kirke i Norges kirker

## Eksterne lenker
* 
* 
* Den norske kirke


Fil:Feiring kirke, Akershus - Riksantikvaren-T044 01 0017.jpg|Feiring kirke, Akershus, ca. 1900-1910.
Fil:Feiring kirke T044 01 0011.jpg|Fra 1895 til 1925 ble det brukt et alterbilde med en kopi av Tidemands *Oppstandelsen* fra Bragernes kirke.
40-track mode

Det engelske datauttrykket **40-track mode** dreier seg om en teknisk prosess for reformatering av en computerdiskett i det øyemed å skjule data ved å legge dem inn på spesifikke spor på disketten. Med mindre man benytter de korrekte koder for å dekryptere en slik diskett, vil den tilsynelatende virke tom. Teknikken er kjent for å ha blitt brukt innen spionasje, blant annet av den amerikanske FBI-agenten Robert Hanssen som arbeidet for KGB fra 1985 til 2001.
Mattaponi

**Mattaponi** er en nordamerikansk indianerstamme som kan spore sin historie tilbake til Powhatankonføderasjonen av stammer under ledelse av høvding Powhatan. De hadde intet skriftspråk og overleverte sin historie ved hjelp av fortellekunst og symbolske tegninger. 

Stammemedlemmer kan nå finnes i King William County i delstaten Virginia på stammeland inntil Mattaponielven.

## Referanser


## Eksterne lenker
* Mattaponi Indian Reservation
Chickahominy

**Chickahominy** er navnet på en amerikansk indianerstamme som kan spore sin historie tilbake til Powhatankonføderasjonen av stammer under ledelse av høvding Powhatan. De bor nå primært i området rundt byen Richmond i Virginia, særlig i fylkene Charles City County og New Kent County.

**Eastern Chickahominy** brøt ut fra hovedstammen i 1983 og den ble amerkjent av delstaten, likesom moderstammen var det. De ble også føderalt anerkjente i januar 2018. Ingen av de to stammene har noe indianerreservat.

Begge stammene er blant de i alt 11 som e blitt anerkjent av Virginia siden 1983. 

## Referanser

## Eksterne lenker
* Chickahominy-informasjon fra *Virginia Council on Indians* 
* Chickahominy Indians, Eastern Division information fra *Virginia Council on Indians*
Langset kirke

**Langset kirke** er en langkirke fra 1859 i Eidsvoll kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i bindingsverk. Det ble opprinnelig oppført som korskirke etter samme tegninger som for Flå kirke i Hallingdal, men i 1891 ble tverrarmene revet. Interiøret ble endret i 1928-30 etter planer av Arnstein Arneberg.

Altertavlen har en kopi av Adolph Tidemands bilde *Jesu dåp* fra Trefoldighetskirken i Oslo.

Det er kirkegård ved kirken.

## Referanser


## Litteratur
* Langset kirke i «Norges kirker»
* 

## Eksterne lenker
* 
* Eidsvoll og Hurdal kirkelige fellesråd
*
Unionen av komiteene for soldatmødre i Russland

**Unionen av komiteene for soldatmødre i Russland** (russisk: *Союз Комитетов Солдатских Матерей России*) er en russisk organisasjon som arbeider for å offentliggjøre menneskerettighetsovergrep som foregår i den Russiske føderasjons væpnede styrker. Det er en av de største menneskerettighetsorganisasjonene i Russland.

Organisasjonen ble grunnlagt i 1989.  Frem til 1998 var den kjent som **Komiteen for soldatmødre i Russland**. I 1991 ble organisasjonen landsdekkende og finskfødte Maria Kirbasova ble valgt til leder.

Organisasjonen blir ofte omtalt som en menneskerettighetsorganisasjon eller fredsorganisasjon. Disse merkelappene er imidlertid for snevre gitt virksomhetsområdet til organisasjonen. Blant aktivitetene som organisasjonen er engasjert i, er å opplæring i russisk sivilt samfunn basert på styre ved lov i relasjon til militær verneplikt, så vel som å informere samfunnet om hvordan væpnede styrker burde opptre i et demokratisk samfunn.

## Historie
Soldatmødre-bevegelsen hadde sin opprinnelse i en gruppe mødre som drev lobbyvirksomhet overfor det øverste sovjet for å tillate utsettelse av militærtjeneste for universitetsstudenter, noe som hadde vært begrenset siden 1980. Samtidig var det en massebevegelse for å få stoppet volden internt i det sovjetiske militæret. Spesielt ble det fokusert på å få stoppet *dedovshchina*, en tradisjonell mobbing av nye rekrutter. I april 1989 organiserte disse lobbygruppene seg formelt som Komiteen for soldatmødre i Russland.

### Krigene i Tsjetsjenia
Under den første tsjetsjenske krig (1994&ndash;1996) der russiske styrker angrep Tsjetsjenia, protesterte soldatmødrene mot krigen fra første stund. Komiteen mottok og behandlet titalls tusen klager fra soldater og deres mødre. De førte tilsyn med en militær enhet for rehabilitering av såkalte desertører, og deltok i arbeidsgrupper nedsatt av Statsdumaen. Hundrevis av mødre reiste til Tsjetsjenia for å hente sønnene sine hjem fra krigen.

Under den andre tsjetsjenske krig (1999&ndash;2002) der russiske styrker igjen gikk inn i Tsjetsjenia etter at opprørsgrupper hadde angrepet landsbyer i Dagestan og utført terrorbombinger mot boligblokker rundt om i Russland, forhandlet komiteen direkte med opprørerne.

### Krisen i Ukraina

På slutten av august 2014 gikk organisasjonens leder, Valentina Melnikova, ut i deler av russisk og utenlandsk presse og stilte spørsmål om hvorvidt russiske myndigheter har sendt soldater inn i den pågående konflikten i Ukraina.

## Priser
*1995: Sean MacBride Award fra Det internasjonale fredsbyrå
*1995: Raftoprisen
*1996: Right Livelihood Award
*2000: Friedrich-Ebert-Stiftungs menneskerettighetspris
*2004: Aachener Friedenspreis
*2005: Georg Elser-prisen
*2007: Das Glas der Vernunft

## Referanser


## Eksterne lenker
* Hjemmeside (på engelsk)
* Hjemmeside (på russisk)
Club Atlético River Plate

**Club Atlético River Plate**, alminnelig omtalt som **River Plate** eller bare **River**, er en argentinsk idrettsklubb kjent for sitt fotballag. Klubben ble stiftet 25. mai 1901, og holder til nord i hovedstaden Buenos Aires. Klubbens navn kommer av Rio de la Plata, kjent som *River Plate* på engelsk, den store elven som renner langs ved byen. River Plate spiller i Argentinas høyeste divisjon, Primera División de Argentina.

River er ved siden av sin erkerival Boca Juniors den største og mest populære fotballklubben i Argentina. Oppgjørene mellom disse to lagene er blant de mest beryktede derbyene i verden, kjent som «Superclásico». Klubben har vunnet den argentinske ligaen 33 ganger, sist i 2008. Andre meritter inkluderer blant annet fire Copa Libertadores (1986 og 1996, 2015 og 2018) og en Intercontinental Cup tittel (1986). En rekke argentinske landslagsspillere har en fortid i River, av nyere dato kan nevnes Claudio Caniggia, Hernán Crespo, Ariel Ortega, Roberto Ayala, Javier Saviola, Juan Pablo Angel, Pablo Aimar, Juan Pablo Sorín og Javier Mascherano.

## Spillerstall
11. april 2021

### Utlånte spillere

## Referanser


## Eksterne lenker
*
China Inland Mission

**China Inland Mission** var et protestantisk misjonsselskap grunnlagt av den engelske misjonær Hudson Taylor den 25. juni 1865 i Brighton i England. Han var tilbake på hjembesøk etter misjonsarbeid i traktatsbyen Ningbo i Zhejiang i Kina.

Den  26. mai 1866 seilte den første gruppe misjonærer med seilskipet *«Lammermuir»* til Kina. Reisen tok fire måneder. Indre deler av Kina var tilgjengelige for protestantisk misjon etter opiumskrigene og det var dette som China Inland Mission skulle spesialisere seg på. 

CIM stilte ikke konfesjonelle krav; så lenge det dreide seg om anglikanske eller protestantiske misjonærkandidater, og ellers oppfylte noen minstekrav, kunne de være med. CIM var i lang tid det dominerende protestantiske misjonsselskap i Kina. 

Under bokseropprøret i 1900 var utenlandske misjonærer et viktig angrepsmål. China Inland Mission tapte flere medlemmer enn noe annet enkeltstående misjonsselskap: 58 voksne og 21 barn ble drept. Men i 1901, da fremmedmaktene krevde kompensasjon fra den kinesiske regjering, nektet  Hudson Taylor å motta noen pengeerstatning for tap av liv eller eiendom i den hensikt å vise kineserne et eksempel på Kristi ydmykhet. 

## Nordmenn i tjeneste for China Inland Mission
*Anna Sofie Jakobsen
*Sofie Reuter
*Ole Næstegaard
*Ole S. Næstegaard
*Aasta Bjørgum Argento

## Litteratur
* Alvyn J. Austin: *China's Millions: The China Inland Mission and the Late Qing Dynasty, 1832-1905*, Grand Rapids MI/Cambridge UK: Eerdmans, 2007
* Alfred Broomhall: *Hudson Taylor and China's Open Century: Barbarians at the Gates*. London: Hodder and Stoughton, 1982 
* Alfred Broomhall: *Hudson Taylor and China's Open Century: Over The Treaty Wall*. London: Hodder and Stoughton, 1982 
* Alfred Broomhall: *Hudson Taylor and China's Open Century: If I had A Thousand Lives*. London: Hodder and Stoughton, 1983 
* Alfred Broomhall: *Hudson Taylor and China's Open Century: Survior's Pact*. London: Hodder and Stoughton, 1984 
* Alfred Broomhall: *Hudson Taylor and China’s Open Century, Book Five: Refiner’s Fire*. London: Hodder and Stoughton, 1985 
* Alfred Broomhall: *Hudson Taylor and China's Open Century: Assault On The Nine*. London: Hodder and Stoughton, 1986 
* Alfred Broomhall: *Hudson Taylor and China's Open Century: It Is Not Death To Die*. London: Hodder and Stoughton, 1989
* Daniel W. Crofts: «On the Front Lines with the China Inland Mission: A Review Essay», i *International Bulletin of Missionary Research* 35 (2011) 2, s. 171-174.
Henry Milton Taylor

**Henry Milton Taylor** (født 4. november 1903, død 14. februar 1994) ble født på Long Island, Bahamas. Taylor ble utnevnt som generalguvernør av Bahamas den 1. mars 1991, og hadde vervet sitt helt til han trakk seg tilbake den 1. januar 1992.
Mogreina kirke

**Mogreina kirke** er en langkirke fra 1912 i Ullensaker kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i tre og har 110 plasser. Arkitekt for kirken var Ole Stein.

## Referanser


## Kilder
* 
* 
* 

## Eksterne lenker
* 
* Mogreina kapell i «Norges kirker»
* Ullensaker kirkelige fellesråd om kirken
*
River Plate (andre betydninger)

**River Plate** kan referere til:

*Club Atlético River Plate, et berømt fotballag fra Buenos Aires, Argentina.
*Club Atlético River Plate, et annet fotballag fra Uruguay som deler klubbnavn med laget fra Buenos Aires. 
*Río de la Plata, kjent som *River Plate* på engelsk, en stor elv som renner mellom Argentina og Uruguay.
Karel Doorman

**Karel Willem Frederik Marie Doorman** (født 23. april 1889 i Utrecht i Nederland, død 28. februar 1942 til sjøs i Javasjøen) var en nederlandsk schout-bij-nacht (kontreadmiral) under andre verdenskrig.

## Liv og virke
### Bakgrunn
Karel Doorman kom fra en katolsk familie med lange militære tradisjoner. I 1906 ble han med sin to år yngre bror Lou A.C.M. Doorman midtskipsmann, og i 1910 ble han utnevnt til offiser. Han ble sendt til Nederlandsk Øst-India om bord på panserskipet Tromp. Under sine første års av en tre år lang østenpostering, fra januar 1912 til desember 1913, ble han postert om bord på undersøkelsesfartøyene Van Doorn og Lombok med det primære formål å kartlegge kystfarvannene i New Guinea. I begynnelsen av 1914 returnerte han til Nederland med panserskipet De Ruyter og i mars 1914 kom forespørselen hans om utsendelse til luftfartsavdelingen.

Doorman var en av de første sjøoffiserene som hadde pilotsertifikat. Han oppnådde også spesielle meritter i utviklingen av nederlandsk marineluftfart. Han var egentlig marineflyver. I 1937 ble Karel Doorman stasjonert i Nederlandsk Øst-India som sjøkaptein. og ble utnevnt til schout-bij-nacht i 1940.

### Andre verdenskrig
Tidlig i 1942 fikk han kommandoen over de amerikansk, britiske, nederlandske og a|australske (ABDA) marinestyrkene i Nederlandsk Østindia. Han ble kjent som en nederlandsk marinehelt da hans siste ord til flåten under slaget i Javasjøen var «Ik val aan, volg mij!» («Jeg angriper, følg meg»). I virkeligheten mente han at alle skipene skulle følge hans skip og ikke det hardt skadde HMS «Exeter» som var på vei mot havn.

Doorman døde da hans flaggskip Hr. Ms. «De Ruyter» ble truffet av en japansk torpedo og sank under slaget i Javasjøen. Han gikk ned med skipet sammen med de sårede og skadde som ikke kunne forlate skipet.

Flere skip i den kongelige nederlandske marinen har blitt oppkalt etter ham.

## Referanser
River

***River*** er en britisk kriminaldramaserie med Stellan Skarsgård i tittelrollen som kriminalinspektør John River, opprinnelig sendt på BBC One fra 13. oktober til 17. november 2015. 

## Handling
Detektiv John River i London blir fremdeles hjemsøkt av hvordan hans kollega Jackie Stevenson ble drept av en mystisk person i en bil. River snakker kontinuerlig med den avdøde, som han hadde et veldig nært følelsesmessig forhold til, selv i nærvær av kollegaer eller andre forbipasserende - som anser ham som sprø.

River kan også se andre døde mennesker, som blir værende i nærheten av River, frem til han kan løse sakene deres. Men River blir derfor sendt til en psykiater.

## Rolleliste
* John River … Stellan Skarsgård
* Jackie Stevenson … Nicola Walker
* Chrissie Read … Lesley Manville
* Ira King … Adeel Akhtar
*  … Eddie Marsan
* Rosa Fallows … Georgina Rich
* Marcus McDonald … Owen Teale

## Referanser


## Eksterne lenker
* 
*
Boca

**Boca** har flere betydninger:

* Boca (Piemonte), en kommune i provinsen Novara i regionen Piemonte i det nordlige Italia
* Boca Juniors, en argentinsk fotballklubb fra Buenos Aires
* Boca da Mata, en kommune i delstaten Alagoas i nordøstregionen av Brasil
* Boca Raton (Florida), en amerikansk by som ligger i Palm Beach County i Florida
Carsten Klingenberg Ross

**Carsten Klingenberg Ross** (født 1805 i Holum, død 1888) var utdannet cand.philos. og drev fra slutten av 1820-årene en privat skole for «Borgerbørns høiere undervisning» i Mandal. Skolen ble senere kommunal, med Ross som styrer, og den gikk under navnet Mandal Borgerskole.

## Referanser


## Kilder
* «Familien Reymert i Mandal» av Øivind T. Reymert, Lørenskog 1990
Sessvollmoen kapell

**Sessvollmoen kapell** er et kapell fra tilknyttet Sessvollmoen leir i Ullensaker kommune i Akershus.

Kapellet ble opprinnelig byget som garnisonskapell på Gardermoen flystasjon og sto ferdig 18. februar 1952. I forbindelse med byggingen av ny hovedflyplass på Gardermoen ble det flyttet til Sessvollmoen i 1996, og offisielt gjenåpnet av Oslo biskop 29. oktober 1997.

Kirken har 40 plasser.

## Referanser


## Eksterne lenker
* Eidsvoll menighet
Enindhilyagwa

**Enindilyagwa** er et australsk språk som tales på Groote Eylandt i Carpentariagulfen i Australia. Det blir av og til klassifisert som et gunwinyguansk språk, men denne koblingen er usikker, og det klassifiseres også iblant som et isolert språk.

## Referanser
Setesdalsmuseet

**Setesdalsmuseet** ble etablert i 1935 for å ta vare på kulturgjenstander i Setesdal etter at mye var solgt ut av dalen. 

Setesdalsmuseet er i dag organisert som en avdeling av Aust-Agder museum og arkiv (IKS).   

Rygnestadtunet er det mest kjente visningsstedet for Setesdalsmuseet. Hovedkontor og administrasjon ligger på Rysstad i Valle kommune. Museet har ansvar for ca. 70 bygninger, nesten  gjenstander og  fotografier. 

## Eksterne lenker
* Setesdalsmuseet
Askunu

**Askunu** er et indoarisk språk som tales av folkegruppa askunuer i Afghanistan. Språket tales i området rundt Pech-dalen rundt Wama, nordvest for Asadabad i provinsen Komar.

## Referanser
Råholt kirke

**Råholt kirke** er en langkirke fra 1888 i Eidsvoll kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i pusset tegl.

## Bilder

Fil:Råholt kirke, Akershus - Riksantikvaren-T042 01 0327.jpg|Råholt kirke rundt århundreskiftet 1800/1900-tallet.
Fil:Råholt kirke T042 01 0325.jpg|Mot koret
Fil:Råholt kirke - no-nb digifoto 20160209 00353 NB MIT FNR 05561.jpg|Råholt kirke mellom 1947 og 1949
Fil:Råholt kirke i desember - 1.JPG|Råholt kirke i vinterlys.


## Referanser


## Eksterne lenker
* 
* Råholt kapell i «Norges kirker»
* 
* Eidsvoll og Hurdal kirkelige fellesråd
Mark Williams (snookerspiller)

**Mark James Williams** (født 1975) er en walisisk snookerspiller. Williams ble verdensmester i 2000 og 2003. I 2000 ble han den første venstrehendte spiller som ble verdensmester. Han har fått tilnavnet «Welsh Potting Machine».

Williams har vært profesjonell siden 1992 og vunnet 18 rankingturneringer. Høsten 2006 vant han i tillegg Pot Black etter seier over John Higgins i finalen.

Han har tidvis hatt tidligere verdensmester Terry Griffiths som trener og etter en pause på ett og ett halvt år gjenopptok de samarbeidet høsten 2007.

Williams  er utnevnt til medlem av Order of the British Empire.

## Vinner av rankingturneringer
* Verdensmesterskapet i snooker &ndash; 2000, 2003, 2018
* Grand Prix &ndash; 1996, 2000
* Welsh Open &ndash; 1996, 1999
* British Open &ndash; 1997
* Irish Open &ndash; 1998
* Thailand Masters &ndash; 1999, 2000, 2002
* UK Championship &ndash; 1999, 2002
* China Open &ndash; 2001, 2006, 2010
* LG Cup &ndash; 2003
* German Masters &ndash; 2011

## Referanser


## Eksterne lenker
*
Clifford Darling

**Clifford Darling** (født 6. februar 1922 på øya Acklins i Bahamas, død 27. desember 2011 i Nassau) var generalguvernør på Bahamas fra 1992 til 1994 da han trakk seg.

## Referanser
Edgar Freiherr von Westphalen

**Edgar Gerhard Julius Oscar Ludwig Freiherr von Westphalen** (født 26. mars 1819 i Trier i Tyskland, død 30. september 1890 i Berlin) var en tysk kommunistisk politiker, svoger og venn av  Karl Marx.

Han ble kjent med Karl Marx da denne begynte i samme skoleklasse som ham i Trier i 1830. Gjennom ham ble Marx kjent med sin fremtidige hustru Johanna (Jenny) von Westphalen (1814–1881).  

Etter 1848-revolusjonene utvandret han til USA.

## Referanser


## Litteratur
* Heinrich Gemkow: *Karl Marx und Edgar von Westphalen – Studiengefährten in Berlin*, in: Beiträge zur Marx-Engels-Forschung, Heft 1 und Heft 3, Marx-Engels-Abteilung im Institut für Marxismus-Leninismus beim ZK der SED, Berlin 1977 og 1978.
* Heinrich Gemkow: *Edgar von Westphalen – Der ungewöhnliche Lebensweg des Schwagers von Karl Marx*, i: Jahrbuch für westdeutsche Landesgeschichte, Bd 25, Koblenz 1999.
* Werner Grossert: *Werner von Veltheim und Edgar von Westphalen*, i: Wissenschaftliche Beiträge,  Pädagogisches Institut, Halle-Kröllwitz 1968.
* Werner Grossert: *Edgar von Westphalen, [[Ottmar Baron von Behr|Ottmar von Behr]] und Eduard Degener*, in: Beiträge zur Marx-Engels-Forschung, Heft 19, Marx-Engels-Abteilung im Institut für Marxismus-Leninismus beim ZK der SED, Berlin 1985.
* Paul Marx: *Marx, Edgar von Westphalen, and Texas*, in: Southern Studies, Band 22, 1983.
Wanghailoukirken i Tianjin

**Wanghailoukirken** (fransk: *Cathédrale Notre-Dame-des-Victoires*) i er en katolsk kirke i bydistriktet Hebei i storbyen Tianjin øst for Beijing i Folkerepublikken Kina. Den ble bygd i 1773 på et sted som tidligere hadde vært en keiserlig residens, **Haihelou**, som den ble kalt av  Qianlong-keiseren under Qing-dynastiet. 

## Historie
I 1861 ble Haihelou lagt inn under det franske konsesjonsområdet, og i 1869 var kirken reparert og fikk som nytt navn *Vår Frue av Seieren*. I etterkant av Tianjin-hendelsen ble den brent ned den 21. juni 1870 av en rasende folkemengde. Den ble gjenreist uendret i 1897. Tre år etter kom bokseropprøret, og kirken ble på nytt ødelagt. I 1904 ble den katolske kirke i henhold til bokserprotokollen gitt skadeserstatning, og kirken ble gjenreist for annen gang. I tillegg kom en skole for gutter og piker, og den katolske bispegård hit. Biskopen flyttet imidlertid allerede i 1914 til en annen kirke. 

Under kulturrevolusjonen ble kirken alvorlig skadet nok en gang. Noen gjenoppbygning var ikke kommet i gang innen den i 1976 ble ytterligere rammet av Tangshan-jordskjelvet. 
I 1984 ble den sterkt skadede bygningen returnert til katolikkene, som straks begynte på reparasjonsarbeidene. Kirken ble gjenåpnet den 8. desember 1986. 

Kirken ble i 1996 oppført på Folkerepublikken Kinas liste over kulturminner.

Den ble stengt igjen i  desember 2006, og gjenåpnet etter seks års oppussinger og reparasjoner i desember 2012.

## Eksterne lenker
* Die große Kathedrale Notre Dame des Victoires
* Wanghailou Church  
* Wanghailou Churchch
* Chine - L'activité de la Société des Missions Etrangères de Paris en Chine de 1840 à 1911
* Giga-Catholic Information
Joint Base Andrews

**Joint Base Andrews** er en felles base for det amerikanske flyvåpenet og den amerikanske marinens flystyrke. Basen ligger nær Washington, D.C., og fungerer også som base for den amerikanske presidentens to reserverte fly, de såkalte *[[Air Force One]]* (som egentlig er kallesignalet for ethvert flyvåpenfly som presidenten befinner seg ombord i).

Opprinnelig het basen *Camp Springs Army Air Base*, men navnet ble endret i 1945 for å minnes generalløytnant Frank Maxwell Andrews, som var en sentral person i oppbyggingen av flyvåpenet. Fra begynnelsen av, og inntil 2009, var basen en ren flyvåpenbase, først for det såkalte Army Air Corps (som i 1941 tok navnet Army Air Force), og så fra 1947 for den da nyopprettede forsvarsgrenen United States Air Force. I 2009 ble basen slått sammen med den nærliggende "Naval Air Facility Washington", og den har fra samme tid betegnelsen "Joint Base Andrews".

Basen ligger i Prince George's County i Maryland, litt øst for Washington, DC.

## Referanser


## Eksterne lenker
*Air Force District of Washington 
*89th Airlift Wing 
*113th Wing
*459th Air Refueling Wing 
*Air National Guard
*Naval Air Facility, Washington, D.C. 
*The United States Air Force Band 
*USAF Honor Guard
Close harmony

**Close harmony** (egentlig *Arrangement in Close Harmony*) er et musikkarrangement der akkordnotene ligger relativt tett innpå hverandre, helst innen én oktav. *Close harmony* er temmelig vanlig, men mer distinkte eksempler på  konsistent bruk finner man blant annet i  Glenn Millers "Moonlight Serenade" med sine  blåseinstrumenter (sopran- og bassklarinett, sopran-, tenor- og bassaksofon) som skaper en karakteristisk *sound*. Annen bruk av *close harmony* er for eksempel *[[barbershop quartet]]* og noen  andre a cappella musikkgrupper som The Boswell Sisters, The Andrews Sisters, The Revelers, Comedian Harmonists, Mills Brothers og The Puppini Sisters.
Yukio Ozaki

**Yukio Ozaki** (尾崎 行雄 *Ozaki Yukio*, født 24. desember 1858, død 6. oktober 1954) var en liberal  japansk politiker. Ozaki var motstander av militarisme, og han satt i fengsel under begge verdenskriger. Han hadde sterke bånd til Vesten.

I 1890 ble han valgt til det første japanske parlamentet, som representant for Mie-prefekturet. Fra 1898 var han utdanningsminister i Okuma-ltagaki-regjeringen. I perioden 1890-1952 var han representant i riksdagen, og hadde flere viktige posisjoner, blant annet ordfører i Tokyo.

Mange av de japanske kirsebærstrærne i West Potomac Park rundt Tidal Basin i Washington, DC ble donert av Ozaki mens han var borgermester i Tokyo.  De danner grunnlaget for den årlige National Cherry Blossom Festival i Washington, DC.

## Referanser
Øvre Rælingen kirke

**Øvre Rælingen kirke** er en kirke konstruert i en kvadratisk form, fra 1973 i Rælingen kommune, Akershus fylke. Den tilhører Nedre Romerike prosti.

Byggverket er i mur og har 440 plasser.

## Referanser


## Eksterne lenker
* Øvre Rælingen menighet
* Rælingenkirken
*
Jiading

**Jiading**  (kinesisk: 嘉定區, pinyin: *Jiādìng Qū*) er et bydistrikt i byprovinsen Shanghai i Folkerepublikken Kina. 

Distriktet har et areal på 458,8&nbsp;km², og (2001) en befolkning på 474&nbsp;100. Beliggenheten er ca. 30 km vestenfor Shanghai sentrum. 

Byen Jiading var åstedet for Jiadingkonferansen, et kinesisk kirkehistorisk viktig møte i 1627. Utenom et delvis bevart Konfuciustempel, som nå er bydistriktsmuseum, og Shanghais racerbane, finnes det knapt severdigheter i storkommunen.

I storkommunen Anting  ligger *Anting gamle gate*, med opprinnelse tilbake til Mingdynastiet og Qing-dynastiet, og Anting-elven krysses av den gamle Yansibroen, en månebro. I Anting ligger også et gjenoppbygd buddhisttempel fra de tre rikers tid. Zhenchuanakademiet ble bygd under Daoguang-keiserens tid.

Hele området er flatt. Elvene Wenzaobang, Lianqi og Loutang renner ut i Huangpu i bydistriktet Baoshan i øst. Dessuten renner elvene Yantietang og Hengli inn i elvene  Wusong og Liuhe. Den samlede lengde på alle disse elvene i distriktet er på over 1.800 kilometer.

## Administrative enheter
**Subdistrikter:**
*Jiadingzhen (嘉定镇街道), Xincheng lu (新成路街道), Zhenxin (真新街道).
**Storkommuner:**
* Malu (马陆镇), Nanxiang (南翔镇), Jiangqqiao (江桥镇), Anting (安亭镇), Waigang (外冈镇), Xuhang (徐行镇), Huating (华亭镇).

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Suzhou.

## Referanser


## Eksterne lenker
*
Issachar Jacox Roberts

**Issachar Jacox Roberts** (1802&ndash;1871) var en amerikansk baptistisk misjonær i Kina. 

Han ble ordinert som baptistpastor etter ett semesters studium ved *Furman Academy*, en baptistisk institusjon i Greenville i Sør-Carolina. Han finansierte selv sin reise til Macao i 1837, og forkynte for spedalske i et leprosarium. I 1841 tilsluttet han seg det amerikanske *Foreign Mission Board of the Baptist Triennial Convention*, og ble den første fastboende protestantiske misjonær i Hongkong i 1842. I juni samme år døpte han sin første kinesiske konvertitt. 

Inspirert av Karl Gützlaffs millennialistiske håp om Kinas *«Blitzconversion»* (lynomvendelse) ble han den første protestantiske misjonær som reiste utover Kanton for å forkynne.

Han lot seg affiliere med *Southern Baptist Convention's Foreign Mission Board* etter det baptistiske skisma i USA i 1845, men ble uavhengig misjonær i 1852. 

Han var selv konvensjonelt baptistisk i sin tro og forkynnelse, men er likevel kjent for å ha influert Hong Xiuquan  洪秀全,  en hakkakineser som utviklet sin egen lære som han presenterte som kristendom, og ledet det blodige Taipingopprøret (1851&ndash;1864) mot  Qing-dynastiet. Det var mellom mars og mai 1847 at han gav den sinnssyke Hong en grunnleggende undervisning, som bare brokkvis ble forstått av Hong. Roberts' evangeliske iver, vekt på høy moral, førdømmelse av avgudsdyrkelse og tanker om liturgi og menighetssyn fant på sin måte en gjenklang i Taipingideologien.

I 15 måneder mellom 1860 og 1862 var Roberts taipingernes «direktør for utenrikssaker» i deres «himmelske hovedstad» Nanjing. Til å begynne med arbeidet han iherdig med å sikre Taiping-styret vestlig støtte, men vendte seg senere mot opprørerne ettersom Hong nektet å gå bort fra sin påstand om å være Jesu Kristi lillebror. 

I 1866 trakk Roberts seg tilbake til Upper Alton i Illinois, der han til slutt bukket under for den spedalskhet han var blitt smittet av i sin tid i Macao. 

## Referanser


## Kilder
* American Baptist Foreign Missionary Society Archives, Valley Forge, Pennsylvania, Issachar J. Roberts papirer og korrespondanse

## Litteratur
* Eugene Powers Boardman: *Christian Influence on the Ideology of the Taiping Rebellion*, 1952
* Margaret Morgan Coughlin: *Strangers in the House:  J. Lewis Shuck and Issachar Roberts, First American Baptist Missionaries in China*, Ph.D. dissertation, University of Virginia, 1972
* George Blackburn Pruden, Jr.: *Issachar Jacox Roberts and American Diplomacy in China*, Ph.D. dissertation, American University, 1977
* Teng Yuan Chung: «Reverend Issachar Jacox Roberts and the Taiping Rebellion», i *Journal of Asian Studies*, 23, no. 1, (1963) 55-67
* Jost Oliver Zetsche: «Gützlaffs Bedeutung für die protestantischen Bibelübersetzungen ins Chinesische», i Karl Gützlaff (1803–1851) und das Christentum in Ostasien, s. 155-171, red. av Thoralf Klein, Reinhard Zöllner. Collectana Serica. Nettetal: Monumenta Serica, 2005
Palm III

**Palm III** var den første PDA i Palm III-serien, og Palm Computings første i håndformat som tillot infrarød filoverføring og hadde et Flash ROM-kompatibelt operativsystem. De første Palm III kom i salg i 1998. De ble etterfulgt i 1999 av *Palm IIIe* og *Palm IIIx* (med nyere operativsystem og bedre skjerm), og deretter av *Palm IIIc* og *Palm IIIxe* i' 2000. *Palm IIIc* hadde TFT-skjerm i farger og en raskere CPU, og  *Palm IIIxe* hadde mer RAM.
Fet kirke (Lillestrøm)

**Fet kirke** er en langkirke fra 1890 i Lillestrøm kommune i Akershus. Den er en del av Den norske kirke og hører til Nedre Romerike prosti i Borg bispedømme. Kirken avløste en tømmerkirke fra 1681 som stod omtrent der gravkapellet står i dag.

Byggverket er i tre og har 360 plasser. Det ble pusset opp / rehabilitert i 2007/2008.

## Kirkegård og omgivelser
Det er kirkegård ved kirken. Sørvest for kirken står et gravkapell. Prestegården ligger nord for kirken.

## Referanser


## Litteratur
* Fet kirke 1890–1990 (Bokhylla.no)
* Sigrid og Håkon Christie: Fet kirke i «Norges kirker»

## Eksterne lenker
* 
* 
* Fet menighet


Fil:Fet kirke, Akershus - Riksantikvaren-T035 01 0141.jpg|Fet kirke, Akeshus, ca. 1910-1920
Fil:Fet kirke T035 01 0142.jpg|Interiør i gamlekirken, som ble revet i 1889
Fil:Fet kirke - Gravkapell.jpg|Gravkapell
Frogn kirke

**Frogn kirke** er en langkirke fra 1999 i Frogn kommune og sogn, Søndre Follo prosti i Akershus fylke.

Byggverket er i leca og har 240 plasser.

Den gamle kirken brant 1994. Det var en langkirke fra 1859 i tømmer i nygotisk stil.

## Referanser


## Eksterne lenker
* Hersleth Entreprenør om kirken
* Frogn kirkelige fellesråd om kirken
* 
*
Cass Gilbert

**Cass Gilbert** (1859–1934) var en pioner innen amerikansk arkitektur.  

Etter flere års selvstendig arkitektpraksis i Minnesota etablerte han seg i New York. Hans Woolworth Building (1910–13) var i over 15 år verdens høyeste byggverk og gjelder som pregende for skyskraperarkitekturen i New York i 1920-årene. Det var også Gilbert som tegnet høyesterettsbygningen i Washington D.C.

## Referanser
Foxstone Park

**Foxstone Park** er en park i Fairfax County, i Vienna i Virginia i USA. Robert Hanssen, som ble dømt for spionasje for Sovjetunionen og Russland benyttet undersiden av en gangbru i parken for mange av sine *«[[dead drop]]s»*, blant annet umiddelbart før han ble arrestert av FBI i februar 2001.

## Eksterne lenker
Reston Parks – Foxstone Park Beskrivelse av parken.
Nansemond

**Nansemond** er navnet på en liten indianerstamme som tradisjonelt har holdt til rundt elven Nansemond innen grensene til det som i dag er byen Suffolk i Virginia i USA.

De reorganiserte seg sent på 1900-tallet og fikk statlig offisiell anerkjennelse som stamme av Virginia i 1985. De ble føderalt anerkjent i 2018.

## Referanser


## Eksterne lenker

* Nansemond Indian Tribal Organization 
* Virginia Council on Indians
Manahoac

**Manahoac** er navnet på en liten indianerstamme som antas å ha hatt ca. 1&nbsp;000 medlemmer. De bodde i det nordlige Virginia og nordover i USA, langs elven Rappahannock. De inngikk forbund med Occaneechi-, Saponi- og Tutelo. Ingen informasjon om dem eldre enn fra 1728 eksisterer.

## Litteratur

* Goddard, Ives. (2005). The indigenous languages of the Southeast. *Anthropological Linguistics*, *47* (1), 1-60.
* Johnson, M. and Hook, R. *The Native Tribes of North America*, Compendium Publishing, 1992. ISBN 1-872004-03-2
The Puppini Sisters

**The Puppini Sisters** er en dametrio sangere bestående av den italienske Marcella Puppini fra Bologna og de engelske Emma Smith og Kate Mullins. Gruppen spesialiserer seg på 1940-tallets *[[close harmony]]*-stil. Gruppen ble grunnlagt i 2004.

## Historie
Gruppen ble grunnlagt etter at Marcella var blitt inspirert av tegnefilmen *[[Belleville Rendez-vous]]*. Selv om de ikke er i slekt, valgte de sitt navn fordi det skulle være som en tributt til The Andrews Sisters.  Puppini studerte første motsdesign ved St Martins School of Art, men begynte senere ved Trinity School of Music i London, der også Stephanie O'Brien og Kate Mullins. 

Også The Puppini Sisters' debutsingel, "Boogie Woogie Bugle Boy", viser deres inspirasjon fra *The Andrews Sisters*; dette var i sin tid en av deres store slagere. 

En av de mer uvanlige sanger i deres repertoar er Kate Bushs "Wuthering Heights", sunget i Andrews Sisters' *close harmony*-stil. Gruppens første album kom i 2006 og deres første opptreden på amerikansk fjernsyn var i juni 2007.

## Diskografi
### Singles
* Boogie Woogie Bugle Boy (2006)
* Jingle Bells / Silent Night (2006)

### Albumer
* Betcha Bottom Dollar (2006, Universal International)

### Kompilasjoner
* The Jazz Album 2006 *UCJ* (2006)

## Eksterne lenker
* 
* 
* 
* Official MySpace site
Hudson Taylor

James **Hudson Taylor** (født 21. mai 1832 i Barnsley i Yorkshire i England, død 3. juni 1905 i Changsha i Kina) var den første protestantiske misjonær som virket i Kinas indre. Han fulgte misjonærene  Karl Gützlaffs og Robert Morrisons eksempel og gikk kledt i kinesisk drakt. I 1865 grunnla han China Inland Mission.

Han ble begravet i Zhenjiang.

## Referanser


## Litteratur
* Alvyn J. Austin: *China's Millions: The China Inland Mission and the Late Qing Dynasty, 1832-1905*, Grand Rapids MI/Cambridge UK: Eerdmans, 2007
* Alfred Broomhall: *Hudson Taylor and China's Open Century: Barbarians at the Gates*. London: Hodder and Stoughton, 1982 
* Alfred Broomhall: *Hudson Taylor and China's Open Century: Over The Treaty Wall*. London: Hodder and Stoughton, 1982 
* Alfred Broomhall: *Hudson Taylor and China's Open Century: If I had A Thousand Lives*. London: Hodder and Stoughton, 1983 
* Alfred Broomhall: *Hudson Taylor and China's Open Century: Survior's Pact*. London: Hodder and Stoughton, 1984 
* Alfred Broomhall: *Hudson Taylor and China’s Open Century, Book Five: Refiner’s Fire*. London: Hodder and Stoughton, 1985 
* Alfred Broomhall: *Hudson Taylor and China's Open Century: Assault On The Nine*. London: Hodder and Stoughton, 1986 
* Alfred Broomhall: *Hudson Taylor and China's Open Century: It Is Not Death To Die*. London: Hodder and Stoughton, 1989